CELEX: 62014CN0541
Language: sl
Date: 2014-11-26 00:00:00
Title: Zadeva C-541/14 P: Pritožba, ki jo je Royal Scandinavian Casino Århus I/S vložila 26. novembra 2014 zoper sodbo z dne 26. septembra 2014 v zadevi T-615/11, Royal Scandinavian Casino Århus I/S/Evropska komisija

2.2.2015   
            
            
               SL
            
            
               Uradni list Evropske unije
            
            
               C 34/16
            
         Pritožba, ki jo je Royal Scandinavian Casino Århus I/S vložila 26. novembra 2014 zoper sodbo z dne 26. septembra 2014 v zadevi T-615/11, Royal Scandinavian Casino Århus I/S/Evropska komisija
   (Zadeva C-541/14 P)
   (2015/C 034/18)
   Jezik postopka: danščina
   
      Stranke
   
   
      Pritožnica: Royal Scandinavian Casino Århus I/S (zastopnika: B. Jacobi in P. Vesterdorf, odvetnika)
   
      Druge stranke v postopku: Evropska Komisija, Kraljevina Danska, Republika Malta, Betfair Group plc, Betfair International Ltd, European Gaming and Betting Association (EGBA)
   
      Predloga
   
   
               —
            
            
               Razveljavi naj se sodba Splošnega sodišča z dne 26. septembra 2014 v zadevi T-615/11 Royal Scandinavian Casino Århus, ki se nanaša na ukrep C 35/10 (ex N 302/10), ki ga namerava Danska izvesti v obliki davka na spletne igre na srečo v danskem zakonu o davku od iger na srečo, in v skladu s katero pritožnica nima procesnega upravičenja za vložitev tožbe;
            
         
               —
            
            
               Evropski komisiji naj se naloži, da nosi svoje stroške in stroške pritožnice, intervenientom pa naj se naloži, da nosijo svoje stroške postopkov pred Splošnim sodišče in Sodiščem.
            
         
      Pritožbeni razlogi in bistvene trditve
   
   
               1.
            
            
               Pritožnica trdi, da je Splošno sodišče napačno presodilo, da nima procesnega upravičenja za vložitev tožbe, saj pritožnica izpolnjuje merila iz člena 263 Pogodbe o delovanju Evropske unije za vložitev tožbe zoper Evropsko komisijo.
            
         
               2.
            
            
               Pritožnica dalje navaja, da je Splošno sodišče v sodbi z dne 26. septembra 2014 v zadevi T-615/11 Royal Scandinavian Casino Århus napačno uporabilo pravo na način, ki je škodoval njenim interesom s tem, da je:
               
                           a)
                        
                        
                           v točki 43, s sklicevanjem na pomanjkanje dokazov, ugotovilo, da pritožnica ni dokazala kakšen učinek bi imela zadevna državna pomoč na njen finančni položaj;
                        
                     
                           b)
                        
                        
                           v točki 44 sklenilo, da glede na prej navedeno pritožnica ni dokazala, da bi lahko državna pomoč znatno škodila položaju pritožnice na upoštevnem trgu, zaradi česar ni mogoče šteti, da je podano posamično nanašanje na pritožnico;
                        
                     
                           c)
                        
                        
                           v točki 42 ugotovilo, da se sporni sklep na pritožnico ne nanaša posamično, čeprav je igralnica pritožnice ena izmed klasičnih igralnic, katerih število je omejeno;
                        
                     
                           d)
                        
                        
                           v točki 52 navedlo, da tožba pritožnice ne izpolnjuje pogojev za dopustnost iz zadnjega dela člena 263, četrti odstavek PDEU; in, da je
                        
                     
                           e)
                        
                        
                           v točki 53 navedlo, da je treba tožbo zavreči ker pritožnica nima procesnega upravičenja za vložitev tožbe.
                        
                     
         
               3.
            
            
               Pritožnica trdi, da je v zvezi z igralnico podano posamično nanašanje, ker:
               
                           —
                        
                        
                           je pritožnica pri Komisiji vložila pritožbo glede zadevne državne pomoči v obliki znatno nižjih dajatev za spletne igre nas srečo, ker je aktivno sodelovala tako v postopku formalne preiskave kot v predhodnem postopku in ker je državna pomoči znatno negativno vplivala na igralnico;
                        
                     
                           —
                        
                        
                           dejavnost tožeče stranke se umešča v okvir omejenega števila klasičnih igralnic na katere ukrep negativno vpliva in ki se pravno in dejansko razlikujejo od vseh drugih dejavnosti na Danskem; in ker
                        
                     
                           —
                        
                        
                           sporni sklep Komisije, ki odobrava dansko državno pomoč v obliki nižjih dajatev za spletne igre na srečo, ni regulativni akt, ki potrebuje izvedbene ukrepe, v nobenem primeru pa jih ne potrebuje v zvezi z pritožnico.